Stefano Domenicali

Stefano Domenicali (g. 1965 m. gegužės 11 d.) – Formulės-1 vadovas (nuo 2021 m.) ir buvęs Ferrari vadovas bei Lamborghini prezidentas.

 Karjera 
Po darbo italų versle ir komercijoje, Domenicali prisijungė prie Ferrari 1991, kur jis dirbo kompanijos administracijoje. Tuo metu jis perėjo į lenktynių komandos administraciją ir buvo atsakingas už komandos bandymų trasos (Mugello) vystymą. 1995 m. jis tapo Ferrari sportinio departamento personalo vadovu, o 1996 m. buvo paaukštintas komandos vadybininku. Po trumpo darbo strategijos vadybininku 2002 m. jis tapo komandos sporto vadovu.

2007 m. lapkričio 12 d. Ferrari pareiškė, kad Stefano Domenicali tampa komandos vadovu, perimantis pareigas iš Jean’o Todt’o.

2014 m., nepasiekus gerų rezultatų Scuderia Ferrari ekipai kelerius metus iš eilės, italas buvo atleistas iš vadovo pareigų.Ferrari: Stefano Domenicali quits as boss of F1 team

2016 m. kovo 15 d. italas buvo paskirtas Lamborghini prezidentu.Stefano Domenicali is Lamborghini's new boss Šias pareigas jis ėjo iki 2020 m. pabaigos.

Nuo 2021 m. Formulės 1 sezono S. Domenicali pradėjo vadovauti Formulei 1 ir pakeitė amerikietį Chase Carey.Stefano Domenicali to replace Chase Carey as F1 CEO

 Šaltiniai 

Kategorija:Italijos asmenybės
Kategorija:Scuderia Ferrari
Kategorija:Formulės 1 asmenybės